|  |  |
| --- | --- |
| **Күні:** | 05.10.2023 жыл |
| **Сыныбы:** | 4 «В» |
| **Тақырыбы:** | Ұстаз - ұлы тұлға! |
| **Мақсаты:** | Оқушыларды ұстазды құрметтеуге, сыйлауға үйрету, ұстаз мамандығының қыры мен сырларын түсіну. Ұстаз еңбегін әрқашан бағалай білуге үйрену, Оқушылардың бойына дамыту әрі дарыту. |
| **Міндеттері:** | * білім алушылардың жаңа білімді, ақпараттық ресурстарға сүйене отырып, зияткерлік қажеттіліктерін меңгеруін қамтамасыз ету: * білім алушылардың шығармашылық, коммуникативтік құзыреттіліктерін дамыту: * балалардың бойында ұстазға деген құрметті қалыптастыру: |
| **Музыкалық және бейне көркемдеу.** | «Ұстазым!», «Ұстаз» және ұстаз туралы әндердің аудиожазбалары. |
| **Үлестірмелі материалдар:** | Ұстаз туралы өлеңдер мен нақыл сөздер, білім, мектеп және ұстаз туралы мақал-мәтелдер және т.б. |
| **Эпиграфтар:** | «Ұстаздық еткен жалықпас үйретуден балаға »  Абай |
| **Сабақтың барысы:** | І. Ұйымдастыру кезеңі  **Мұғалім:** —    Қайырлы күн, құрметті қонақтар, ұстаздар, оқушылар. Бүгінгі ұстаздар мерекесі қарсаңында өткелі отырған. «Ұстаз—ұлы тұлға»! атты сынып сағатымызды бастауға рұқсат етіңіздер. Сіздерді дәстүрлі ұстаздар мерекесімен шын жүректен құттықтаймыз.Баршаңыздың отбасыңызға амандық ,бақ-береке ,еңбектеріңізге шығармашылық табыстар тілейміз. Сонымен «Ұстаз—ұлы тұлға»! атты сыныпсағатымызды ашық деп, кезекті оқушыларға беремін.  **І  жүргізуші:**Армысыздар, бармысыздар, Қош келдіңіздер, Құрметті де аяулы ұстаздар! Ия, бүгін сол, мектептің айнасы, бәйтерегі, ұстаздар қауымының төл мерекесі. Олай болса, бүгінгі күн ұстаздарға арналмақ.  **II  жүргізуші:** Ұстаз — ұлағатты есім. Күн сәулесі өмірге қандай жарық берсе, ұстаз есімі де шәкірттерге күндей жарық береді.  Ақырын жүріп анық бас. Еңбегің кетпес далаға Ұстаздық еткен жалықпас, Үйретуден балаға, – деп Абай атамыз айтқандай, шәкірттерінің өзінен озғанын калаған ұстаздар қауымы…  **БІРГЕ: Мерекелеріңіз құтты болсын!**  Ән:  Еркін Аружан «Ұстазым» қабыл алыңыздар  (артында қыздар билейді)  **І  жүргізуші:** Күллі өмірін жеткіншекке арнаған Мұғалімді ардақтайды барша жан Ол мектептен шықпаса да қыс — жазы, Жемісі оның жердің жүзін шарлаған  **ІI  жүргізуші:** Ұстаздар! Қандай ғажап халықсыздар! Шәкіртке шыңдай биік алыпсыздар. Жан біткен жанарына нұр сыйлаған, Күндей боп күлімдеген жарықсыздар.  **І  жүргізуші:**Ұстаздар туралы нақыл сөздер айтып көрсек қайтеді?  **ІІ  жүргізуші:**Ал қане ендеше достарымыз білер мекен?  1 оқушы. «Ұстаз болу өз уақытын аямау, өзгенің уақытын аялау»  2 оқушы. «Ұстазға қарап, шәкірт өседі»  3 оқушы. «Аспаз көрген ат таныр, ұстаз көрген хат таныр»  4 оқушы. «Ұстазыңды ұлы әкеңдей сыйла»  5 оқушы. «Ұстазы жақсының – ұстанымы жақсы»  **І  жүргізуші:** Жарайсыңдар достарым, Ұстаз туралы қанша мақтау сөз айтсақ та тауыса алмаспыз. Ендеше, қымбатты ұстаздар, шәкірттеріңіздің өздеріңізге арналған өлең-шумақтарына кезек берелік.  **1-оқушы:** Әр сабағың өтіп жатыр білінбей, Перне басқан оркестрдің үніндей Әр баланың жүрегіне жол тауып, Тұрасың сен, дирижер боп күлімдей.  **2-оқушы** Жалын атып, от боп, бірге жанасың, Білім беріп, содан бақыт табасың Бар өмірің өрнектеліп баламен, Жасарып бір мәңгі жас боп қаласың  **3-оқушы:** Алғаш рет оятқансың санамды, Алғаш рет ұстатқансың қаламды. Сол үшінде мәңгі сыйлап өтермін Түсіндірген жақсы менен жаманды.  **4-оқушы:** Ұстаз бізді білім беріп өсірген Қатемізді әрқашанда кешірген «Өмір жолы-қиын жол» деп әрдайым Тәрбиелеп, ақылды ғып өсірген.  **5-оқушы:** Анамдайсыз, менің асыл ұстазым, Өтті бізбен көктем, күз, қыс, жазың Жылдар бойы тәрбиелеп, аялап, Болашаққа байтақ бір жол нұсқадың.  **IІ  жүргізуші:** «Ұстаз» ұлағатты есім. Шәкірттерін білім нәрімен сусындатып, тәлім-тәрбие беру, жақсы қасиеттерді бойына дарытып,адамгершілік рухта бағыт-бағдар беруде ұстаздың еңбегі зор.  Би: «Құпия кітап»  **I  жүргізуші:** —    Ұстаз — шәкірт алдында сыйлы адам. Ұстаз жайлы айтылар сыр да, жыр да көп. Оның сенімін ақтау — адамгершіліктің белгісі. Мұғалімнің жүрегі соғып тұруы үшін: жауаптылық, қажырлылық, білімділік, жүректілік, сүйіспеншілік, сабырлылық керек екен.  **ІІ  жүргізуші:**Құрметті ұстаздар, біз сіздер оқытып жүрген барлық пәндерді ардақтаймыз, сөздеріңді ықыласпен тыңдап, пән атауларына зер салып оқып үйреніп жүрміз. Жан - жақты білім бергені үшін ұстаздарымызға айтар алғысымыздың шегі жоқ. Құрметті қонақтар, сіздер салып кеткен сара жол-ұстаз жолы – ұлы жол. Өткен жолдарыңызға көз жіберіп, еске ала отырып, өздеріңізге бірнеше сұрақ қоюға рұқсат етіңіздер.(сұраққа жауап берген ұстаздарға сыйлық беру) —Ұстаздық өмірге қалай келдіңіз? Жүрек қалауымен бе, әлде осы мамандықты таңдауға себепші оқиға немесе бір жағдай болды ма? - Кешегі өзіңіз оқыған мектебіңіз бен қазіргі мектепте  қандай өзгерістерді байқайсыз?  —    Сабағыңызда оқушыңыз ұйықтап қалған кезі болды ма? —    Оқушы кезіңізде сабаққа кешігіп келген кезіңіз болды ма? Болса сол туралы есіңізде ме? —    Неліктен осы мамандықты таңдадыңыз? —    Жас кезіңіздегі армандарыңыз орындалды ма?  —    Егер сіз ұстаз болмасаңыз, басқа кім болуыңыз мүмкін еді?  -Сіздерге көп рахмет, аяулы ұстаздар. |
| **Қорытынды:** | **І  жүргізуші:** Мұғалім, ғазиз мұғалім- Сарқылса мәңгі бұлағым Ұланың бүгін тойыңда Арнайды саған бұл әнін. Ән: Мәдібек Иманғали «Ұстазым»  (балалар қағазға «Ұстаздарға мың алғыс» деген жазуды алып шығады)  **Мұғалім:** Тоқсан ауыз сөздің тобықтай түйіні ғылым иесі ғалым да, ел қорғаған батыр да, тілінен бал тамған ақын да, тегеуріні темір балқытқан жұмысшы да, егін салған диқан да, мал бағып терін төккен шопан да, көк күмбезінен әрі өткен ғарышкер де бәрі-бәрі ұстаздан білім, тәлім алған, сондықтан ұлағатты ұстаздар сіздерге бүкіл адам баласы құрметпен бас иеді. Осымен ұстаздарға арналған сабағымызды аяқтаймыз. Сау болыңыздар! |
| **Рефлексия:** | Ұстаз - ............................ . |

Ұстаздарға мың алғыс